A menetjegyek és bérletek fajtái és díjai Szombathelyen közlekedő városi (helyi) autóbuszjáratokon

**1. A menetjegyek és bérletek fajtái és díjai a szombathelyi városi (helyi) autóbuszjáratokon**

**1. Utazási feltételek**

**Jegyváltás:** Elővételben, a jegyterjesztő hálózatba bevont elárusító helyeken, vagy emelt áron az autóbuszvezetőnél. (Az autóbuszvezető pénzváltásra nem kötelezhető!)

**Felszállás:** Csak az első ajtón át.

**Jegykezelés-érvényesítés:** Az ÉNYKK Zrt. által forgalmazott jegyet, a felszálláskor azonnal, az autóbuszban elhelyezett érvényesítő készülékkel.

**Jegy és bérlet érvényesség:**

1. **A vonaljegy** a felszállási (érvényesítési) helytől a járat végállomásáig jogosít egyszeri utazásra.
2. **A kedvezményes vonaljegy** érvényes Szombathely helyi autóbuszjáratain munkanapokon 8.00 órától 12.00 óráig és 19.00 órától üzemzárásig megkezdett, valamint szabad- és munkaszüneti napokon a teljes üzemidő alatt egyszeri utazásra.
3. **A gyermek vonaljegy** érvényes Szombathely helyi autóbuszjáratain 6-14 éves korú gyermekek számára, egyszeri utazásra. A gyermek vonaljegy érvényességéhez diákigazolványra, illetve a 6. életévüket betöltött óvodás gyermekek részére az óvoda által kiadott igazolás szükséges.
4. **A napijegy** érvényes Szombathely helyi autóbuszjáratain az első utazás kezdő időpontjától számított 24 órán át, korlátlan számú utazásra.
5. **A különböző bérletek** – a félhavi és a heti bérletet kivéve – a naptári hónap, negyedév, félév vagy az év első napjának 0.00 órájától az adott időszakot követő hónap 5-én 24.00 óráig érvényesek.
6. **Az I. félhavi bérlet** a hónap 4. napja 0.00 órájától 20. napja 24.00 órájáig terjedő időre érvényes.
7. **A II. félhavi bérlet** a hónap 19. napja 0.00 órájától a következő hónap 5. napja 24.00 órájáig érvényes.
8. **A heti bérlet** a váltás napjától számított 7 napon át érvényes.
9. **A kisgyerekes bérlet** használatához külön bérletigazolvány kiváltása szükséges, ennek kiállításához személyi igazolványra, a lakcímet (állandó vagy tartózkodási hely) igazoló hatósági igazolványra, egy fényképre, valamint gyes-, gyed-, gyet - kifizetőhelytől kapott, hat hónapnál nem régebbi eredeti igazolásra vagy határozatra van szükség. A bérletigazolványhoz kapcsolódó érvényességi igazolást hathavonta szükséges érvényesíteni az ÉNYKK Zrt. pénztárainál.
10. **A hivatásforgalmi egyvonalas bérlet** csak a szelvényen feltüntetett hivatásforgalmi (H-s jelzésű) vonalon érvényes.
11. A **szemeszter bérlet** az első és második félévre szeptember 1-én 0.00 órától a következő év január 31-én 24.00 óráig, illetve február 1-én 0.00 órától június 30-án 24.00 óráig érvényes.
12. A **tanuló tanévre szóló bérlet** szeptember 1-én 0.00 órától a következő év augusztus 31-én 24.00 óráig érvényes.
13. **A bérlet** az érvényességi időn és az érvényességi területen belül korlátlan számú utazásra jogosít.
14. **A kutyaszállítás díja** azonos a járatra érvényes vonaljegy árával. Kivételt képez a segítő kutya, a rendőrségi kutya, melynek szállítása díjtalan.

**A helyi autóbusz-közlekedés utazási feltételeivel összefüggő egyéb díjak és rendelkezések**

1. Az arcképes igazolványhoz kötött havi bérletek a tárgyhó 15-én pénztárzárásáig 50 %-os árban – kezelési költség megfizetése mellett – visszaválthatók.
2. A bérlet - bérletérvényesség kezdete előtti teljes árú, illetve a tárgyhó 15-ig történő 50 %-os - visszaváltásának kezelési díja 50,-Ft.
3. A bérletigazolvány ára a kiállítási költséggel együtt 50,-Ft és ugyancsak 50,-Ft az elrontott vagy megrongálódott bérlet kicserélésének díja.
4. A helyi tömegközlekedési eszközön minden utas legfeljebb 10 kg tömegű, egy személy által is könnyen hordozható, a fel- és leszállást nem akadályozó kézi poggyászt, illetve 1 db ródlit, 1 pár sílécet, 1 köteg facsemetét, 1 db gyermekkocsit szállíthat díjmentesen.
5. A megállapított viteldíjon felül:

a.) **8.000.-Ft pótdíjat köteles fizetni** az,

* aki csomagként, kézi poggyászként nem szállítható tárgyat visz be a járműbe,
* ha az utas, vagy az általa szállított kézi poggyász vagy élőállat bepiszkítja a járművet.

b.) **8.000.-Ft pótdíjat köteles fizetni**, aki

* jegy nélkül, érvénytelen jeggyel-, bérlettel-, utazási igazolvánnyal kísérli meg az utazást, illetve valamilyen kedvezményt jogtalanul vesz igénybe,
* olyan bérlettel – kivéve az arcképes igazolványhoz nem kötött bérleteket – kísérli meg az utazást, amelyre az igazolvány száma vagy a bérlet tulajdonosának személyi igazolvány száma nincs tollal olvashatóan rávezetve,
* kutyát szájkosár vagy külön érvényes vonaljegy nélkül szállít.

c.) **8.000.-Ft késedelmi díjat köteles fizetni**

* a díjon, illetőleg az a.)-b.) pontban meghatározott pótdíjon felül, - aki a tartozását 8 napon belül nem egyenlíti ki.
1. Amennyiben az utas érvényes bérlettel rendelkezik, de azt a jegy ellenőrzésénél felmutatni nem tudja, 48 órán, illetve 2 munkanapon belül a Szombathely, Ady téri autóbusz-állomáson,vagy a Kereskedelmi Irodában, a 2. sz. Függelék szerinti nyitvatartási időben történő bemutatás esetén mentesül a pótdíj megfizetése alól, de 1.300,-Ft bemutatási díjat köteles fizetni.

Arcképes igazolványhoz nem kötött bérletek utólagos bemutatására nincs lehetőség!

Ugyancsak mentesül a pótdíj megfizetése alól, aki az 5/b. pont második bekezdésében megjelölt igazolványszám hiányának a pótlását az előzőekben megjelöltek szerint bemutatja, neki azonban a 1.300,-Ft-os bemutatási díjon felül a vonaljegy árát is meg kell fizetni az érvényes díjszabás szerinti összegben.Menetjegyét nem érvényesítő utas nem jogosult utazási igazolványa bemutatására.

1. A helyi járati I-II. félhavi bérletek felülbélyegzése megegyezik a helyközi forgalomban alkalmazott (I. félhavi: 1, II. félhavi: 2) felülbélyegzéssel.

**2. Díjszabás**

Menetjegy: - elővételben 275,- Ft

 - 10 db-os jegytömb 2.475,-Ft

 - autóbuszvezetőnél 350,-Ft

Névre szóló arcképes bérlet: - éves 73.000,-Ft

 - negyedéves 18.300,-Ft

 - havi 6.290,-Ft

 - félhavi 4.140,-Ft

 - heti 2.060,-Ft

Kedvezményes vonaljegy: 210,-Ft

Gyermek vonaljegy: 165,-Ft

Napijegy: 825,-Ft

Kisgyerekes bérlet: 1.990,-Ft

Tanuló és nyugdíjas havi bérlet: 1.990,-Ft

Tanuló szemeszter bérlet: 8.955,-Ft

Tanuló tanévre szóló bérlet: 21.890,-Ft

Névre szóló hivatásforgalmi egyvonalas bérlet 5.400,-Ft

Arckép nélküli bérlet jogi személy alk. részére

 - negyedéves 56.400,-Ft

 - havi 18.800,-Ft

A menetjegyek és bérletek díjai forintban értendők és a hatályos adó jogszabályoknak megfelelő adót is tartalmazzák.